《送懒云真士归龙虎山兼寄观海内史 其二》
明代·唐桂芳

半年不饮渴生吻，几日无诗愁满胸。客里都忘广信路，梦中如听贵溪钟。

仙机有女和云织，野碓无人带雨舂。从此别离千里外，将书何处觅行踪。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。